Úradný vestník L 092 , 13/04/1996 S. 0023 - 0035



Smernica Komisie 96/20/ES z 27. marca 1996, ktorou sa prispôsobuje technickému pokroku smernica Rady 70/157/EHS o aproximácii právnych predpisov členských štátov o prípustnej hladine hluku a o výfukových systémoch motorových vozidiel (Text s významom pre EHP) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenej a doplnenej smernicou 95/54/ES [2] a najmä na jej článok 13 ods. 2, so zreteľom na smernicu Rady 70/157/EHS zo 6. februára 1970 o aproximácii právnych predpisov členských štátov o prípustnej hladine hluku a o výfukových systémoch motorových vozidiel [3], naposledy zmenenej a doplnenej smernicou 92/97/ES [4] a najmä na jej článok 3, keďže smernica 70/157/EHS je jednou zo samostatných smerníc postupu pri typovom schvaľovaní ES, stanovenom smernicou 70/156/EHS; keďže preto ustanovenia smernice 70/156/EHS týkajúce sa systémov vozidla, komponentov a samostatných technických jednotiek, platia aj pre túto smernicu; keďže najmä články 3 ods. 4 a 4 ods. 3 smernice 70/156/EHS si vyžadujú, aby ku každej samostatnej smernici bol priložený informačný dokument, ktorý obsahuje príslušné položky prílohy I k uvedenej smernici a tiež osvedčenie o typovom schválení podľa prílohy VI, aby sa mohlo typové schválenie spracovať na počítači; keďže súčasný vývoj v technológii motora si vyžaduje presnejšie definovať proces testovania, najmä v prípade ťažkých vozidiel, pokiaľ ide o uskutočniteľnosť a opakovanie takých testov; keďže ustanovenia smernice sú v súlade so stanoviskom Výboru pre prispôsobenie sa technickému pokroku, ustanovenom smernicou 70/156/EHS, PRIJALA TÚTO SMERNICU: Článok 1 1. Články smernice 70/157/EHS sa zmenia a doplnia takto: - článok 1 bude na konci znieť: "…koľajniciach a poľnohospodárskych a lesných traktorov a všetkých mobilných strojov.", - v článku 2 v druhej zarážke, a článku 2a v odseku 2, sa výraz "článok 9a" nahradí výrazom "článok 2", - v článku 3 sa slovo "príloha" nahradí slovom "prílohy". 2. Prílohy k smernici 70/157/EHS sa zmenia a doplnia v súlade s prílohou k tejto smernici. Článok 2 1. S účinnosťou od 1. októbra 1996, členské štáty nesmú z dôvodov týkajúcich sa prípustnej hladiny zvuku alebo výfukového systému: - odmietnuť udeliť typu vozidlu alebo typu výfukového systému typové schválenie ES alebo národné typové schválenie, alebo - zakázať registráciu vozidiel, ich predaj alebo uvedenie do prevádzky, alebo predaj výfukových systémov alebo ich uvedenie do prevádzky, ak vozidlá alebo výfukové systémy spĺňajú požiadavky smernice 70/157/EHS, zmenenej a doplnenej touto smernicou. 2. S účinnosťou od 1. januára 1997, členské štáty: - nesmú naďalej udeľovať typové schválenie ES, a - odmietnuť udeliť národné typové schválenie, pre typ vozidla z dôvodov, ktoré sa týkajú jeho prípustnej hladiny zvuku a pre typ výfukového systému, ak nie sú splnené požiadavky smernice 70/157/EHS, zmenenej a doplnenej touto smernicou. 3. Napriek ustanoveniam odseku 2, na účely náhradných častí, členské štáty naďalej udelia typové schválenie ES a povolia predaj výfukových systémov a ich uvedenie do prevádzky v súlade s predchádzajúcimi verziami smernice 70/157/EHS za predpokladu, že výfukové systémy: - sú určené na montáž do vozidiel, ktoré sa už používajú, a - spĺňajú požiadavky uvedenej smernice, ktoré boli uplatniteľné v dobe ich prvej registrácie. Článok 3 1. Členské štáty najneskôr do 1. októbra 1996 uvedú do účinnosti zákony, iné právne predpisy a správne opatrenia nevyhnutné na dosiahnutie súladu s touto smernicou. Bezodkladne o tom budú informovať Komisiu. 2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 3. Členské štáty oznámia Komisii znenie hlavných ustanovení vnútroštátnych právnych predpisov, ktoré prijali v oblasti pôsobnosti tejto smernice. Článok 4 Táto smernica nadobudne účinnosť dvadsiaty deň po jej uverejnení v Úradnom vestníku Európskych spoločenstiev Článok 5 Táto smernica je adresovaná členským štátom. V Bruseli 27. marca 1996 Za Komisiu Martin Bangemann člen Komisie [1] Ú. v. ES L 42, 23.2.1970, s. 1. [2] Ú. v. ES L 266, 8.11.1995, s. 1. [3] Ú. v. ES L 42, 23.2.1970, s. 16. [4] Ú. v. ES L 371, 19.12.1992, s. 1. -------------------------------------------------- PRÍLOHA Medzi články a prílohu I sa vloží zoznam príloh v znení: " Zoznam príloh PRÍLOHA I: | Typové schválenie ES vzhľadom na úroveň hladiny zvuku typu motorového vozidla Doplnok 1Informačný dokumentDoplnok 2Osvedčenie o typovom schválení | PRÍLOHA II: | Typové schválenie ES výfukových systémov ako samostatných technických jednotiek Doplnok 1Informačný dokumentDoplnok 2Osvedčenie o typovom schváleníDoplnok 3Vzor značky typového schválenia ES | PRÍLOHA III: | Kontroly zhody výroby | PRÍLOHA VI: | Špecifikácie testovacej dráhy. | " Zmeny a doplnky prílohy I: Poznámka pod čiarou k bodu 1.1.7 sa mení a dopĺňa takto: "(1) V súlade s definíciou uvedenou v prílohe II A k smernici 70/156/EHS." Bod 2.1 sa mení a dopĺňa takto: "2.1 Žiadosť o typové schválenie ES typu vozidla podľa článku 3 ods. 4 smernice 70/156/EHS, vzhľadom na jeho hladinu zvuku, predloží výrobca vozidla" . Bod 2.2 sa mení a dopĺňa takto: "2.2 Vzor informačného dokumentu je uvedený v prílohe I" . Body 2.2.1 až 2.2.4 vrátane sa rušia. V bode 2.3 sa rušia slová "alebo jeho poverený zástupca". Bod 2.5 sa ruší. Bod 4. sa mení a dopĺňa takto: "4. Udelenie typového schválenia ES 4.1 Ak sú príslušné požiadavky splnené, udelí sa typové schválenie ES podľa článku 4 ods. 3 a prípadne podľa článku 4 ods. 4 smernice 70/156/EHS. 4.2 Vzor osvedčenia o typovom schválení ES je uvedený v doplnku 2. 4.3 Každému schválenému typu vozidla sa pridelí schvaľovacie číslo v súlade s prílohou VII k smernici 70/156/EHS. Ten istý členský štát nesmie prideliť rovnaké číslo inému typu vozidla." V bode 5.2.1.2 výraz "príloha III" znie "doplnok 2". V bode 5.2.2.3.1 výraz "príloha VI" znie "príloha IV". V bode 5.2.2.3.4 druhý odsek znie: "Pneumatiky použité na test vyberie výrobca vozidla a musia zodpovedať požiadavkám obchodnej praxe, byť dostupné na trhu a zodpovedať jednému z troch označení rozmerov pneumatiky (pozri bod 2.17 prílohy II k smernici Rady 92/23/EHS [1]), určených pre vozidlo výrobcom vozidla podľa bodu 1.5 dodatku k doplnku 2, a v prípade kategórií vozidiel M1 a N1, musia spĺňať požiadavky smernice 89/459/EHS týkajúcej sa minimálnej hĺbky dezénu; pre vozidlá iných kategórií bude platiť minimálna hĺbka dezénu špecifikovaná v smernici 89/459/EHS, ak vozidlá spadali do rozsahu platnosti uvedenej smernice. Pneumatiky musia byť nahustené na príslušný(-é) tlak(-y) pre testovaciu hmotnosť vozidla." V bode 5.2.2.4.3.3.1.1 sa na konci tretieho odseku doplní: "Ak sa otáčky motora "S" dosiahnu ešte s nájazdovými otáčkami zodpovedajúcimi otáčkam voľnobehu, potom sa test vykoná len pri treťom prevodovom stupni a vyhodnotia sa príslušné výsledky." V bode 5.2.2.4.3.3.1.2 sa na konci doplní toto: "Vozidlo sa však považuje za vozidlo reprezentujúce svoj typ, ak sa na požiadanie žiadateľa testy rozšíria na viac stupňov než sa predpokladalo, a najvyššia hladina zvuku sa dosiahne medzi testovanými extrémnymi stupňami." V bodoch 5.2.3.1 a 5.2.3.5.1 sa výraz "príloha III" nahradí výrazom "doplnok 2". V bodoch 5.3.2 sa výraz "článok 8 ods. 3" nahradí výrazom "článok 11 ods. 2 alebo 11 ods. 3". Bod 6. znie takto: "6. Úpravy typu a zmeny a doplnky k schváleniu 6.1 V prípade úprav typu schváleného podľa tejto smernice, platia ustanovenia článku 5 smernice 70/156/EHS." Podbody bodu 7. znejú takto: "7.1 Opatrenia na zabezpečenie zhody výroby sa prijmú v súlade s požiadavkami stanovenými v článku 10 smernice 70/156/EHS. 7.2 Zvláštne ustanovenia: 7.2.1 Testy uvedené v bode 2.3.5 prílohy X k smernici 70/156/EHS sú tie isté, ako testy stanovené v prílohe III (I) k tejto smernici. 7.2.2 Frekvencia kontrol uvedených v bode 2.4 prílohy X k smernici 70/156/EHS je za normálnych okolností raz za dva roky." Za obrázok 4 sa doplnia nasledujúce doplnky 1 a 2: " „Doplnok 1 +++++ TIFF +++++ +++++ TIFF +++++ +++++ TIFF +++++ +++++ TIFF +++++ Doplnok 2 +++++ TIFF +++++ +++++ TIFF +++++ " Zmeny a doplnky k prílohe II V bode 0. sa výraz "článok 9a" nahradí výrazom "článok 2". Bod 2.1 sa mení a dopĺňa takto: "2.1 Žiadosť o typové schválenie ES podľa článku 3 ods. 4 smernice 70/156/EHS, vzhľadom na náhradný výfukový systém alebo jeho komponent ako samostatnú technickú jednotku predloží výrobca vozidla alebo výrobca príslušnej samostatnej technickej jednotky" . Bod 2.2 sa mení a dopĺňa takto: "2.2 Vzor informačného dokumentu je uvedený v doplnku 1." Body 2.2.1 až 2.2.3 vrátane, 2.4 a 3.1.3 sa rušia. Poznámka pod čiarou (1) k bodom 2.3.3 a 5.2.1 sa doplní takto: [(] " Ako je predpísané vo verzii tejto smernice, ktorá bola uplatniteľná pre typové schválenie vozidla." Body 3., 3.1.1, 3.1.2, a 3.2 sa prečíslujú na 2.4, 2.4.1, 2.4.1.1, 2.4.1.2 a 2.4.2. Bod 4. sa prečísluje na 3. a znie takto: "3. Udelenie typového schválenia ES 3.1 Ak sú príslušné požiadavky splnené, udelí sa typové schválenie ES podľa článku 4 ods. 3 a prípadne podľa článku 4 ods. 4, smernice 70/156/EHS. 3.2 Vzor osvedčenia o typovom schválení ES je uvedený v doplnku 2. 3.3 Každému typu náhradného výfukového systému alebo jeho komponentu, schválenému ako samostatná technická jednotka, sa pridelí typové schvaľovacie číslo v súlade s prílohou VII k smernici 70/156/EHS; časť 3 typového schvaľovacieho čísla označuje číslo upravujúcej smernice, ktorá bola uplatniteľná v dobe typového schválenia vozidla. Ten istý členský štát nesmie prideliť rovnaké číslo inému typu náhradného výfukového systému alebo jeho komponentu." Doplní sa nasledujúci nový bod 4.: "4. Značka typového schválenia ES 4.1 Každý náhradný výfukový systém alebo jeho komponent, vrátane montovacieho vybavenia a trubíc, zhodný s typom schváleným podľa tejto smernice, má byť označený značkou typového schválenia ES. 4.2 Značka typového schválenia ES sa skladá z pravouhlého obdĺžnika obklopujúceho malé písmeno "e", za ktorým nasleduje rozlišovacie písmeno(-á) alebo číslo členského štátu, ktorý schválenie udelil: "1" pre Nemecko "2" pre Francúzsko "3" pre Taliansko "4" pre Holandsko "5" pre Švédsko "6" pre Belgicko "9" pre Španielsko "11" pre Spojené kráľovstvo "12" pre Rakúsko "13" pre Luxembursko "17" pre Fínsko "18" pre Dánsko "21" pre Portugalsko "23" pre Grécko "IRL" pre Írsko Značka musí v blízkosti pravouhlého obdĺžnika tiež zahŕňať "základné schvaľovacie číslo", obsiahnuté v časti 4 typového schvaľovacieho čísla uvedeného v prílohe VII k smernici 70/156/EHS, pred ktorým sú dve číslice označujúce poradové číslo pridelené najnovšej väčšej technickej úprave smernice Rady 70/157/EHS, ktorá bola uplatniteľná v dobe typového schválenia vozidla. Pre smernicu 70/157/EHS je poradové číslo 00; pre smernicu 77/212/EHS je poradové číslo 01; pre smernicu 84/424/EHS je poradové číslo 02; pre smernicu 92/97/EHS je poradové číslo 03. 4.3 Značka musí byť zreteľne čitateľná a nezmazateľná aj vtedy, keď je na vozidle namontovaný náhradný výfukový systém alebo jeho komponent. 4.4 Vzor značky typového schválenia ES je uvedený v doplnku 3" . Bod 6. sa nahradí nasledujúcimi novými bodmi 6. a 7.: "6. Úprava typu a zmeny a doplnky k schváleniam 6.1 V prípade úprav typu schváleného podľa tejto smernice, platia ustanovenia článku 5 smernice 70/156/EHS. 7. Zhoda výroby 7.1 Opatrenia na zabezpečenie zhody výroby sa prijmú v súlade s požiadavkami stanovenými v článku 10 smernice 70/156/EHS. 7.2 Zvláštne ustanovenia: 7.2.1 Testy uvedené v bode 2.3.5 prílohy X k smernici 70/156/EHS sú tie isté ako testy predpísané v prílohe III (II) k tejto smernici. 7.2.2 Frekvencia kontrol uvedených v bode 2.4 prílohy X k smernici 70/156/EHS je za normálnych okolností raz za dva roky." Za obrázok 3 sa doplnia nasledujúce doplnky 1, 2 a 3: " Doplnok 1 +++++ TIFF +++++ Doplnok 2 +++++ TIFF +++++ +++++ TIFF +++++ Doplnok 3 VZOR ZNAČKY TYPOVÉHO SCHVÁLENIA ES +++++ TIFF +++++ Výfukový systém alebo jeho komponent označený značkou typového schválenia ES je zariadenie, ktoré bolo schválené v Španielsku (e 9) podľa smernice 92/97/EHS (03), pod schvaľovacím číslom 0148. Použité čísla slúžia len ako príklad. " Zmeny a doplnky k prílohám III, IV, V a VI: Prílohy III a IV sa rušia. Príloha V sa prečísluje na prílohu III. V prílohe III (I), bod 2 znie: "2. Testovacie postupy Metódy testovania, podmienky merania, meracie prístroje a interpretácia výsledkov musia byť tie isté, ako sú popísané v prílohe I. Testované vozidlo(-á) sa musí(-ia) podrobiť testu merania hluku pohybujúceho sa vozidla podľa popisu v bode 5.2.2. prílohy I." Príloha VI sa prečísluje na prílohu IV. [1] Ú. v. ES L 129, 14.5.1992, s. 95. -------------------------------------------------- Zoznam príloh PRÍLOHA I: | Typové schválenie ES vzhľadom na úroveň hladiny zvuku typu motorového vozidla Doplnok 1Informačný dokumentDoplnok 2Osvedčenie o typovom schválení | PRÍLOHA II: | Typové schválenie ES výfukových systémov ako samostatných technických jednotiek Doplnok 1Informačný dokumentDoplnok 2Osvedčenie o typovom schváleníDoplnok 3Vzor značky typového schválenia ES | PRÍLOHA III: | Kontroly zhody výroby | PRÍLOHA VI: | Špecifikácie testovacej dráhy. | -------------------------------------------------- „Doplnok 1 +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- Doplnok 2 +++++ TIFF +++++ +++++ TIFF +++++ -------------------------------------------------- Doplnok 1 +++++ TIFF +++++ -------------------------------------------------- Doplnok 2 +++++ TIFF +++++ +++++ TIFF +++++ -------------------------------------------------- Doplnok 3 VZOR ZNAČKY TYPOVÉHO SCHVÁLENIA ES +++++ TIFF +++++ Výfukový systém alebo jeho komponent označený značkou typového schválenia ES je zariadenie, ktoré bolo schválené v Španielsku (e 9) podľa smernice 92/97/EHS (03), pod schvaľovacím číslom 0148. Použité čísla slúžia len ako príklad. --------------------------------------------------